Al Qal’a

Beni Hammads Al-Qal'a (Beni Hammads citadell - også omtalt som Qalaat Beni Hammad) er en ruinby i M'Sila-provinsen i Algerie. Byen ble grunnlagt i 1007 av emir Hammad ibn Buluggin og var Hammadid-emirenes første hovedstad. Byen ligger i fjellene, ca. 1000 moh. Byen ble ødelagt i 1152, og i dag er det bare ruiner tilbake. Rundt byen ligger en 7 km stor ring av forsvarsmurer. I området finnes også ruinene av en stor moské og dens minaret, samt noen palass. Minareten er 25 meter høy, og kan ha vært prototypen på den tredelte minareten.

Området gir et godt inntrykk av Hammadid-kulturen, og ble derfor et av de tidligste verdensarvstedene. Oppføringen på UNESCOs verdensarvliste skjedde i 1980, med den begrunnelse at Beni Hammads Al-Qal'a gir et autentisk bilde av hvordan en islamsk festningsby så ut (begrunnelsen lyder på engelsk «an authentic picture of a fortified Muslim city»).

 Eksterne lenker 


Kategori:Verdensarven i Algerie
Kategori:Islamsk arkitektur
Kategori:Festninger i Afrika
Kategori:Ruiner i Algerie
Kategori:Bosetninger etablert på 1000-tallet
Kategori:Arkeologiske steder i Algerie
Kategori:Bosetninger i Algerie